Ragi

Ragi utawa fermen ya iku dat kang njalari dumadiné fermentasi. Ragi racaké ngandhut mikroorganisme kang nglakoni fermentasi lan medhia biakan kanggo mikroorganisme mau. Medhia biakan iki bisa awangun butiran-butiran cilik utawa cuwèran nutrien. Ragi lumrahé dipigunakaké sajeroning indhustri panganan kanggo gawé panganan lan ombèn asil fermentasi kaya ta acar, témpé, tapé, roti, lan bir.

Mikroorganisme kang dipigunakaké sajeroning ragi lumrahé kapérang saka manéka bakteri lan fungi (khamir lan kapang), ya iku Rhizopus,  Aspergillus, Mucor, Amylomyces, Endomycopsis, Saccharomyces, Hansenula anomala,, Lactobacillus, Acetobacter, lan liya-liyané.

Manéka jinis ragi kang dipigunakaké ing manéka nagara lan kabudayan ing donya digawé migunakaké medhia biakan tinentu lan campuran tinentu galur fungi lan bakteriNorman F. Haard, S.A. Odunfa, Cherl-Ho Lee, R. Quintero-Ramírez, Argelia Lorence-Quiñones,Carmen Wacher-Radarte, "Fermented Cereals. A Global Perspective", FAO, Rome, 1999, ISBN 92-5-104296-9Dilip K. Arora, Libero Ajello, K. G. Mukerji, "Handbook of Applied Mycology: Foods and Feeds, Volume 3", CRC Press, 1991, ISBN 082478491.

Ing ngisor iki sebutan ragi ing manéka kabudayan: 
Qū (prasaja: 曲; tradhisional: 麴, uga ditulis chu) (Cina)
Nuruk (누룩), meju (메주) (Koréa)
Koji (麹) (Jepang)
Bakhar, ranu, marchaar (murcha) (India)
Bubod (Filipina)
Loopang (look pang, ลูกแป้ง) (Thailand)

 Pirsani uga 
Khamir

 Réferènsi 

Kategori:Panganan